|  |
| --- |
| Alireza Firuzdža |
|  
Alireza Firuzdža, 2019 m. |
| Šalis | Iranas (iki 2019 m. lapkričio), Prancūzija (nuo 2021 m. liepos) |
| Gimė | 2003 m. birželio 18 d. (20 metų)Babolis, Iranas Iranas |
| Titulas | Didmeistris (2018) |
| FIDE reitingas | 2804 (2022 m. gegužė) |
| Aukščiausias reitingas | 2804 (2021 m. gruodis)) |

**Alireza Firuzdža** (pers. علیرضا فیروزجاه, g. 2003 m. birželio 18 d. Babolyje, Iranas) – Irano ir Prancūzijos Šachmatų didmeistris. Jo pasiekimai augo sparčiai: 14-kos – tapo didmeistriu, 16-kos – antruoju jauniausiu žaidėju, pasiekusiu 2700 taškų reitingo ribą. Iki aštuonioliktojo gimtadienio 2021 m. birželį jo reitingas buvo – 2759 ir užėmė -13-tą vietą pasaulyje.

2021 m. lapkričio mėn, būdamas 18-kos metų, 5 mėnesių ir 13-kos dienų – tapo jauniausiu, kada nors pasiekusiu 2800 rtg ribą. Tų pačių metų gruodžio mėn. pakėlęs jį iki 2804, buvo antras pasaulyje.
Jis vienodai sėkmingai žaidžia tiek standartinių, tiek greitųjųjų šachmatų varžybose.

Tarp jo svarbių pasiekimų yra ir, laimėtas 2021 m. FIDE didysis šveicariškasis turnyras (+6 -1 =4) bei patekimas į pasaulio šachmatų čempionato 2022 m. Kandidatų turnyrą.

Irano šachmatų čempionatą laimėjo 2016 ir 2019 m.

Šeima
-----

Vyresnysis brolis (gim. 1998 m.) Mahamadreza Firuzdža taip pat dalyvauja šachmatų varžybose.

Vaikystė
--------

Pradėjo žaisti šachmatais, būdamas aštuonerių, o po kelerių metų tapo aišku, kad jis – šachmatų vunderkindas: 2015 metais jis iškovojo Azijos jaunimo šachmatų čempionato iki 12 metų grupėje aukso medalį.

2017 m. balandį Firouzja pasižymėjo geriausiu iki šiol pasirodymu, kai pelnė 6 tšk. iš 9 Aerofloto atvirajame turnyre, kuriame dalyvavo apie 80 didmeistrių, įskaitant kelis geriausiųjų šimtuko žaidėjus. Ten jis iškovojo pergales prieš Vokietijos didmeistrius: Matthiasą. Blübaumą, Aleksandrą Dončenko, ir Falko Bindrichą, Surinktų taškų pakako didmeistrio normatyvo įvykdymui.

2017 m. birželį jis Azijos jaunių J20 čempionate surinkęs 7 tšk. iš 9, pirmą kartą peržengė 2500 reitingo slenkstį.

Vėliau tais pačiais metais Irane vyko „2nd Stars Cup" turnyras, kuriame dalyvavo užsienio didmeistriai: Baduras Jobava, Loek Van Velis , Aleksejus Širovas, Lazaro Bruzonas Batista, Eltajus Safarli ir Ivanas Sokolovas. Firuzdža, įveikęs B. Jobavą ir Van Velį, pelnė 3,5 taško iš 6 (+2-1=3). Įsidėmėtinas jo laimėjimas prieš B. Jobavą (rtg **2714**), nes tai buvo pirmoji 13-mečio Firuzdžos pergalė prieš superdidmeistrį (**rtg.>2700**).

2018 m. vasario 20-28 d. jis dalyvavo „ Aerofloto Atvirajame", kur surinkęs 4,5 taško iš 9 galimų užėmė 40 vietą tarp 92 dalyvių
Šio rezultato pakako trečiam balui, reikalingam didmeistrio titului gauti, tad 2018 m. balandžio mėn šis titulas jam ir buvo suteiktas

Šalies čempionatai
------------------

2016 m. Firuzdža tampa jauniausiu Irano šachmatų čempionu (12-kos metų) ir pelno tarptautinio meistro titulą.
2019 m. antrą kartą laimi Irano čempionatą (9 tšk. iš 11).

Federacijos pakeitimas
----------------------

Firuzdža 2019 m. paliko Irano šachmatų federaciją ir iki 2021 m. vidurio žaidė su FIDE vėliava. Nuo 2019 m. jis gyvena Prancūzijoje, o 2021 m. liepos mėn tampa jos piliečiu.

Pasaulio šachmatų čempionatų varžybos
-------------------------------------

### FIDE pasaulio taurė

Firuzdža gerai žaidė 2019 m. pasaulio šachmatų taurės varžybose. Pirmajame rate jis įveikė GDM Armaną Pašikianą, o antrajame – Dubovą. Trečiajame rate jis abiejose standartinėse partijose sužaidė lygiosiomis su antrąją vietą užėmusiu DM Dynu Lyrenu, kuriam pralaimėjo, žaidžiant greitąsias partijas.

### FIDE didysis šveicariškasis turnyras

A. Firuzdžos pasiekimų trajektorija ir toliau kilo aukštyn. 2021 m. jis laimėjo Rygos 2021 m. FIDE didyjį šveicariškąjį turnyrą (8 tšk. iš 9) Ši pergalė suteikė 18-mečiui A. Firuzdžai teisę dalyvauti 2022 m. kandidatų turnyre. Be to, jis tapo jauniausiu žaidėju pasiekusiu 2800 reitingą.

Turnyrai
--------

2018 m. rugpjūčio 20-26 d. A. Firuzdža dalyvavo „2018 m. Malaizijos Atvirajame "turnyre, kurį nlaimėjo Vang Hao, užėmė 2-ąją vietą (7 iš 9).

Netrukus, rugsėjo 5-15 d. būdamas 15-kos, dalyvavo 2018 m. pasaulio jaunimo iki 20 m. šachmatų čempionate, vykusiame Gebzėje (Turkija) ir liko 10-as (7,5 iš 11).

### 2019 m. varžybos

2019 m. balandžio 8-16 d. Firuzdža užėmė antrąją vietą Reikjaviko atvirajame turnyre (7 iš 9). Ten pat, balandžio 12 d. iškovojo ir Europos Fišerio atsitiktinių šachmatų taurę (8 tšk. iš 9).

Liepą Firuzdža Turkijos Superlygoje pelnė 11,5/13. Šis pasirodymas padidino jo klasikinįų šachmatų reitingą iki 2702, todėl Firuzdža yra antras jauniausias žaidėjas istorijoje, pasiekęs 2700 reitingą, būdamas 16 metų ir 1 mėnesio amžiaus. 2020 m. vasario mėn. jis yra jauniausias žaidėjas tarp 25 geriausių, o jauniausias žaidėjas įvertintas daugiau nei 2700.

### 2020 m. varžybos

2020 metų pradžioje Firuzdža žaidė Tata Steel Chess turnyre kaip vienas iš 14 pasaulinio lygio dalyvių: MagnusasKarlsenas, Fabianas Karuana, Veslis So, Džefris Ksiongas, Vladislavas Kovaliovas, Ju Janji, Nikita Vitiugovas ir Dubovas). Pradžioje A. Firuzdža pirmavo, surinkęs 2,5 tšk. iš 3, tačiau ketvirtame rate pralaimėjo Vesliui So.

Vis tik jis nenuleido rankų ir laimėjo prieš J. Girį penktame ir D. Ksiongą septintajame ratuose. Po 7 ratų turėjo 5 taškus. Po lygiųjų su Van Foreest aštuntajame žvilgsniai buvo nukreipti į devintojo rato susitikimą tarp A. Firuzdžos ir M. Karlseno. Deja, šią partiją jis pralaimėjo. Po to sekė dar du pralaimėjimai: turnyro laimėtojui F. Karuanai ir buvusiam pasaulio čempionui  V. Anandui.

Paskutines dvejas rungtynes jis sužaidė lygiosiomis su Vitiugovu ir Dubovu ir užfiksavęs garbingą rezultatą (6,5 iš 13) užėmė šeštąją vietą.

2020 m. vasarį Firuzdža pateko į Prahos šachmatų festivalio „Masters" turnyrą, kuriame sužaidė įdomių partijų. Dalyvių grupėje finišavo surinkęs 5 tšk. iš 9, o atkrintamosiose varžybose nugalėjo DM Viditą Gudžratį ir iškovojo pirmąjį prizą. Tai buvo jo pirmoji pergalė dideliame turnyre.

2020 m. spalį Firuzdža Norvegijos šachmatų superturnyre užėmė antrąją vietą. Pirmas buvo M. Karlsenas, kuriam. jis pralaimėjo vienintelę partiją.

### 2021 m. varžybos

2021 metų pradžioje Firuzdža ir toliau sėkmingai žaidė: sausio mėn. prestižiniame Tata Steel šachmatų turnyre Pajūrio veike (Nyderlandai) iškovojo trečiąją vietą.

Komandinės varžybos
-------------------

### Šachmatų olimpiados

2016 m. A. Firuzdža savo pirmoje olimpiadoje prie ketvirtos lentos atstovavo Irano rinktinei ir iš 8 galimų surinko 4,5 taško.

### Europos komandinis šachmatų čempionatas

2021 m. lapkričio 12-21 d. Kateze vykusiame Europos komandų čempionate, kur žaidė Prancūzijos rinktinės 1-oje lentoje surinko 8 tšk. iš 9  Po šio pasiekimo jo FIDE reitingas pakilo iki 2804. ir jis tapo jauniausiu žaidėju pasaulyje, kada nors įveikusiu 2800 rtg taškų ribą.

Greitieji šachmatai
-------------------

2018 metų gruodžio 26-30 penkiolikmetis Firuzdža pateko į pasaulio greitųjų čempionatą. Jis nustebino šachmatų pasaulį savo šeštąja vieta (po DM Danilo Dubovo, Šachrijaro Mamedjarovo, Hikaros Nakamuros, Vladislavo Artemjevo ir Magnuso Karlseno. is surinko 10 tšk. iš 15-kos galuimų, o pasirodymo reitingas siekė as – 2848.

Kitą dieną A. Firuzdža pasaulio žaibo čempionate po 7 ratų turėjo 6,5 taško ir lenkė likusius dalyvius tašku. Tačiau 8-ame rate susitikęs su M. Karlsenu pralaimėjo. Tai turėjo įtakos jo žaidimui ir tarp dalyvavusių 202 žaidėjų, baigė turnyrą 42-as.

Šiose dvejose varžybose 15-metis DM buvo pasaulio pastebėtas.

2019 m. balandžio 6-7 d. vykusiame „Šachmatų kulkos" Chess.com čempionate, A. Firuzdža pralaimėjo ketvirtfinalio mačą būsimam čempionui Hikaru Nakamurai.

2019 m. rugpiūčio 11 d. A. Firuzdža nugalėjo DM Jose Martinesą Alakantarą ir Samuelį Sevianą jaunimo greitųjų šachmatų čempionate internete, kurį surengė Chess.com, bet pusfinalyje pralaimėjo būsimam čempionui DM Vei Ji.

2019 m. gruodžio 26-30 d. pasaulio greitųjų šachmatų čempionate buvo antras. Pirmas – M. Karlsenas.

2020 m. balandį Firuzdža 8,5–7,5 nugalėjo Karlseną Banter Blitz Cup – 128 žaidėjų internetinio nokautų turnyro, kurio pirmasis prizas – 14 000 USD, finale. Po mėnesio jis laimėjo Chessbrah Invitational, greitąjį turnyrą tarp šešių super didmeistrių svetainėje Chess.com. Irano didmeistris įveikė Giri geriausio iš 10 finale.

2021 m. gruodžio 29-30 d. Varšuvoje vykusiame pasaulio žaibo šachmatų čempionate, surinko 15 tšk. iš 21 galimų ir užėmė trečiąją vietą.

Šaltiniai
---------

1. ↑  „Alireza Firuzdža. FIDE profilis" (anglų). Nuoroda tikrinta 2022 m. gegužės 17 d..
2. ↑  „Alirezos Firuzdžos reitingo kitimo grafikas" (anglų). Nuoroda tikrinta 2022 m. gegužės17 d. `{{cite web}}`: Patikrinkite date reikšmes: `|accessdate=` (pagalba)
3. ↑  „2018 m. Aerofloto atvirasis turnyras" (anglų). Nuoroda tikrinta 2022 m. geg.29 d. `{{cite web}}`: Patikrinkite date reikšmes: `|accessdate=` (pagalba)
4. ↑  „1st quarter Presidential Board Meeting 2018, April 6-9, Minsk, Belarus" (anglų). Nuoroda tikrinta 2022 m. geg.29 d. `{{cite web}}`: Patikrinkite date reikšmes: `|accessdate=` (pagalba)
5. ↑  „12-metis Alireza Firuzd=a - Irano čempionas" (anglų). Nuoroda tikrinta 2022 m. geg.29 d. `{{cite web}}`: Patikrinkite date reikšmes: `|accessdate=` (pagalba)
6. ↑  „Stipriausias, kada nors buvęs šachmatų pakilimas Irane" (anglų). Nuoroda tikrinta 2022 m. gegužės 12 d.9 d. `{{cite web}}`: Patikrinkite date reikšmes: `|accessdate=` (pagalba)
7. ↑  „FIDE Chess.com Grand Swiss: visa informacija" (anglų). Nuoroda tikrinta 2022 m. kovo 24 d..
8. ↑  „2018 m. Malaizijos Atvirasis" (anglų). Nuoroda tikrinta 2022 m. geg.29 d. `{{cite web}}`: Patikrinkite date reikšmes: `|accessdate=` (pagalba)
9. ↑  „2018 m. FIDE jaunimo iki 20 m. atvirasis čempionatas" (anglų). Suarchyvuota iš originalo 2020-06-12. Nuoroda tikrinta 2022 m. geg.29 d. `{{cite web}}`: Patikrinkite date reikšmes: `|accessdate=` (pagalba)CS1 priežiūra: netinkamas URL (link)
10. ↑  „2019 m. Reikjaviko atvirasis GAMMA turnyras" (anglų). Nuoroda tikrinta 2022 m. geg.29 d. `{{cite web}}`: Patikrinkite date reikšmes: `|accessdate=` (pagalba)
11. ↑  „2019 m. Fišerio atsitiktinių šachmatų taurės varžybos Reikjavike" (anglų). Nuoroda tikrinta 2022 m. geg.29 d. `{{cite web}}`: Patikrinkite date reikšmes: `|accessdate=` (pagalba)
12. ↑  „23-ias Europos komandins šachmatų čempionatas. Prancūzijos komanda" (anglų). Nuoroda tikrinta 2022 m. geg.30 d. `{{cite web}}`: Patikrinkite date reikšmes: `|accessdate=` (pagalba)
13. ↑  „2018 m. pasaulio greitojo ir žaibo čempionatas" (anglų). Nuoroda tikrinta 2022 m. geg.30 d. `{{cite web}}`: Patikrinkite date reikšmes: `|accessdate=` (pagalba)
14. ↑  „Nakamura laimėjo Chess.com kulkos čempionatą" (anglų). Nuoroda tikrinta 2022 m. geg.30 d. `{{cite web}}`: Patikrinkite date reikšmes: `|accessdate=` (pagalba)
15. ↑  „Vei Yi nugalėjo Xiongą Armagedone ir laimėjo jaunių greitųjų šachmatų čempionatą" (anglų). Nuoroda tikrinta 2022 m. geg.30 d. `{{cite web}}`: Patikrinkite date reikšmes: `|accessdate=` (pagalba)
16. ↑  „2019 m. pasaulio greitųjų ir žaibo čempionatai" (anglų). Nuoroda tikrinta 2022 m. gegužės 30 d..

Išorinės nuorodos
-----------------

* Alirezos Firuzdžos biografija ir partijos
* Alireza Firuzdža